Eelarveaasta
Eelarveaasta on ühe aasta pikkune ajavahemik, mille kohta koostatakse tulude ja kulude finantsplaan. Sageli langeb eelarveaasta kokku kalendriaastaga, kuid see ei pruugi alati nii olla. Eelarveaasta võib alata ja lõppeda ka kalendriaasta keskel. Vastavalt riigieelarve seadusele koostatakse Eestis riigieelarve eelarveaasta kohta, mis algab 1. jaanuaril ja lõpeb 31. detsembril. 1938. aastal vastu võetud riigieelarve seaduse kohaselt aga algas riigi eelarveaasta 1. aprillil ja lõppes järgmise kalendriaasta 31. märtsil..